# data[].attributes.body
Din numele întregii clase vă mulțumim profund pentru anii pe care i-ați trăit alături de noi.  Ați fost îndrumătoarea noastră tocmai din clasa a patra, când începusem a cunoaște viața reală. Dvs. ați fost cea care ne-a luat sub aripă și ne-a călăuzit de-a lungul acestor ani. Știm că nu am fost mereu eroii situației în care totul este excelent... Au fost coborâșuri, multe coborâșuri, dar succedate și de urcușuri. Suntem recunoscători că dvs ați fost călăuza noastră în acest drum inițiatic. Am creat amintiri memorabile în acești ani frumoși.
Vă mulțumim pentru încurajările și îndrumările prietenești!
(Oleinic N., Cojocaru B.)

# data[].attributes.body
Ne adresăm astăzi către dvs pentru ultima dată în calitate de elevi de gimnaziu și cu respect profund vrem să vă mulțumim pentru tot ceea ce ne-ați învățat pe parcursul acestui an petrecut împreună. Știm că nu a fost ușor, nu v-am ascultat întotdeauna, dar dvs ați înțeles că acesta este felul de a arăta că avem nevoie de un profesor cu vocație, care să ne ajute să ne cunoaștem mai bine și să ne învingem temerile față de un eșec. Acum un an am primit vestea că ne veți fi călăuză în matematică și iată-ne ajunși la final de drum, luând cu noi multe amintiri frumoase.

Cu o deosebită gratitudine, ne închinăm în fața dvs!
(Ciorba D., Munteanu F.)

# data[].attributes.body
Cu ocazia terminării gimnaziului, eveniment irepetabil, vă mulțumim  în numele clasei a 9-a ”D” că ați fost alături de noi, că ne-ați ajutat să studiem și să înțelegem o materie complicată, dar și interesantă, precum istoria.
Vă dorim să aveți posibilitatea să îndrumați  clase la fel de active ca a noastră pe parcursul anilor care vor urma, să nu vă pierdeți creativitatea și tenacitatea, iar, într-un final, firele albe, provocate de elevi, să nu își lase amprenta și pe starea dumneavoastră de sănătate!
Dacă suntem buni, e meritul dumneavoastră! Suntem profund recunoscători că am parcurs istoria alături de dumneavoastră!
(Bogdan R., Cotovschi O.)

# data[].attributes.body
Ne adresăm dumneavoastră, plini de recunoștință, pentru acești 2 ani frumoși, petrecuți împreună. Vă mulțumim pentru lecțiile interesante, pentru răbdarea pe care ați avut-o cu noi și pentru  sprijinul acordat fiecăruia dintre
noi. Rămâneți, în continuare, o profesoară-model , care a știut cum să ne înțeleagă mai bine.
Vă mulțumim pentru
testele-surpriză, datorită cărora am început să ne pregătim mai des. Mulți dintre noi au început să depună efort și să le placă această materie.
Sperăm că v-am creat amintiri plăcute în acești 2 ani și vă apreciem foarte mult pentru tot!
(Munteanu D., Revenco C.)

# data[].attributes.body
Vă mulțumim că ne-ați arătat cât de frumoasă e chimia (cu tot cu reacții și probleme) și pentru lecțiile interactive care te fac să regreți dacă lipsești de la ele.
Admirăm grija, empatia și atenția acordată fiecăruia dintre noi. Vă suntem recunoscători pentru răbdarea și susținerea oferită, pentru privirea și zâmbetul cald ce ne motiva, în ciuda dificultăților întâlnite.
Simțim o profundă gratitudine pentru faptul că sunteți o profesoară inedită și datorită dumneavoastră orele de chimie au însemnat, pentru fiecare dintre noi, mult mai mult decât capitolele manualului.
(Malcoci D., Baidaus P.)

# data[].attributes.body
Chiar dacă ne sunteți profesoară doar de un an, ați reușit să ne ajungeți la inimi și să ne faceți să îndrăgim biologia. Lucrările de laborator și problemele de genetică nu ar fi putut fi înțelese atât de bine fără ajutorul dumneavoastră.
Lecțiile de biologie ne-au stârnit curiozitatea, trezindu-ne dorința de a afla cât mai multe lucruri despre mediul înconjurător și chiar și despre corpul nostru.
Dumneavoastă sunteți balanța perfect echilibrată dintre exigență care ne-a motivat să învățăm din greu și indulgență care ne-a făcut să ne simțim bine la ore.
Vă mulțumim că ați fost alături în acest an!
(Popușoi V., Bucătaru M.)

# data[].attributes.body
Vă mulțumim că ne-ați ajutat să descoperim întreagă Republica  Moldova în câteva lecții captivante și că  mereu ați fost temelia cunoștințelor noastre geografice.
Vă suntem recunoscători că ne-ați pregătit să urcăm cu demnitate pe scara vieții.
Datorită dvs noi am învățat țările și capitalele continentelor și acum cu ușurință putem spune prin ce raioane trecem ca să ajungem la o destinație. Am mai învățat și cum să ne protejăm mediul înconjurător, să ocrotim natura împreună și să creăm ceva nou cu mâinile noastre.
Vă mulțumim enorm, pentru că ne-ați lărgit orizonturile și ați fost călăuza noastră in acest drum!
(Suconicova C., Donțu F.)

# data[].attributes.body
Se apropie de final înca o perioada a școlii, trăită cu maximă intensitate și în care am reușit să adunăm o sumă mare de amintiri frumoase.
De-a lungul a 2 ani ne-ați învățat și ne-ați ajutat să construim fundamentul unei gândiri atât logice, cât și algoritmice.
Variabilele respectului și recunoștinței noastre depășesc domeniul de valori LongInt.
Vă mulțumim pentru efortul depus de dumneavoastră, atenția acordată nouă, atunci când întâmpinam niște probleme și dedicația oferită la fiecare lecție de informatică.

(Petrov C., Suconicov C.)

# data[].attributes.body
Vă felicităm cu încheierea acestui an uimitor al treptei gimnaziale. Să ştiți că sunteți un exemplu excelent pentru toată clasa!
Vă mulțumim că ne-ați oferit dragostea dumneavoastră şi pentru că ne-ați inspirat pe fiecare dintre noi.
Pe parcursul acestor ani cât ne-ați fost profesoară, am învățat multe de la dumneavoastră. Dedicația, implicarea și munca pe care ați depus-o în timpul lecțiilor, ne-au motivat să învățăm zi de zi.
Suntem foarte recunoscători pentru momentele de neuitat, petrecute alături de dumneavostră. Vă mulțumim pentru tot și sperăm să vă revedem în clasa a 10-a!
(Chircă A., Kyrpalov M.)

# data[].attributes.body
Iată-ne ajunși la sfârșitul ciclului gimnazial, în care am reușit să luăm cu noi multe amintiri frumoase de la lecția de limbă engleză.
Suntem foarte recunoscători, pentru că ne-ați ascultat de fiecare dată compunerile, proiectele și ne-ați motivat întotdeauna.
Apreciem enorm implicarea în educația noastră, timpul acordat printre pauze pentru a ne răspunde la orice întrebare sau nedumerire și, desigur, pentru lecțiile captivante și totodată educative. Vă mulțumim, pentru că acum putem scrie un eseu sau să conjugăm verbe.
Vă urăm în continuare numai clase cuminți, deștepte și sârguincioase.
(Donțu O., Bobeica A.)

# data[].attributes.body
În aceste ultime clipe de gimnaziu vrem să ne exprimăm   respectul pentru toată străduinţa şi munca depusă, pentru a ne creşte şi educa, devenind oameni culți, sârguincioşi și corecţi. Aceste valori ne vor oferi un viitor cum nicio altă generaţie nu a putut avea.
Simțim o profundă gratitudine pentru răbdarea, înțelegerea și bunăvoința dumneavoastră, pentru sfaturile înţelepte, oferite în aceşti ani.
Promitem că vom ajunge oameni mari şi vă vom face mândră pentru eforturile depuse în cei 7 ani, care au trecut și cu bune, și cu rele.
(Cebotari E. , Mocanu P.)

# data[].attributes.body
Vă aducem cele mai sincere mulţumiri pentru toată dăruirea şi implicarea din acești ani.

Dragostea pentru limba şi cultura franceză v-o datorăm dvs. Aţi fost un dascăl special, prin felul în care aţi ştiut să ne provocaţi şi să treziţi acea curiozitate necesară în asimilarea unei limbi străine.

Ați avut răbdarea să ne sfătuiți cu mult drag pe fiecare dintre noi, să ne înțelegeți, să ne ajutați și să ne încurajați mereu.

Vă mulţumim pentru fiecare încurajare, când nu eram prea siguri pe noi, pentru fiecare cuvânt bun atunci când nu ne reuşea.
(Babuș M., Galben C.)

# data[].attributes.body
Vă mulțumim pentru toți acești ani în care ne-ați ajutat să scăpăm de lecții și teme și să ne găsim o alinare în ora de educație fizică.      Dintre toate lecțiile, întotdeauna cea mai lungă așteptare era cea dinaintea sportului. Așteptam mereu cu nerăbdare să jucăm basket, volley sau să facem plimbări în parc.
Vă mulțumim, pentru că ne-ați învățat cum să colaborăm  în echipe și ați reușit să păstrați mereu o atmosferă cât mai distractivă și competitivă.
Vă dorim multe succese în anii care vin și sperăm să ne revedem!
(Cosoi I. , Pascari V.)

# data[].attributes.body
Vă felicităm cu ocazia finalizării unui nou an și vă dorim multă răbdare, pace , înțelegere în acest efort pe care dumneavoastră îl depuneți pentru a ne învăța.
Lucrul manual este o artă pe care am avut ocazia să o studiem la școală.
Suntem recunoscători pentru faptul că ne-am creat propriul plan de afacere, logo și carte de vizită. Toate acestea, cu siguranță, ne vor fi de folos în viitorul nostru!
Sperăm că, în anii care vin, elevii să vă bucure și să vă creeze doar momente pozitive.

(Cotovschi A., Verejan M.)

# data[].attributes.body
Vrem să vă mulțumim pentru toată răbdarea, dedicația și dăruirea de sine pe care ați demonstrat-o în acest an.
Apreciem nespus blândețea cu care ne-ați călăuzit și instruirea depusă în acest domeniu al creației.
Educația tehnologică a fost pentru noi un adevărat refugiu de la toate problemele și teoriile orelor, iar lucrul manual ne-a ajutat în dezvoltarea noilor abilități.
Vă suntem recunoscători  pentru tot efortul și timpul ireversibil dedicat nouă!

(Lungu N. , Paladi A.)